Autokoulussa ajokorttiaan ajavan käsittelykoeaika varataan oman vastuuopettajan kautta. Löydät opettajasi yhteystiedot Webauton etusivulta ja Opetustiedot -välilehdeltä. Voit jättää hänelle yhteydenottopyynnön ajanvarauksen tiimoilta tekstiviestillä tai sähköpostilla. Tarvittaessa voit tiedustella ajokoeaikaa myös suoraan omalta toimipisteeltäsi sen auki ollessa.
Jos olet menossa käsittelykokeeseen omalla kalustolla, omien aikataulujesi mukaisesti, koe varataan suoraan Ajovarmalta. https://www.a-katsastus.fi/ajanvaraus-ja-asiakaspalvelu/
Opetuslupaoppilas varaa ajokoeajan itse suoraan Ajovarmalta, jollei hän vuokraa ajokokeeseen ajoneuvoa joltakin autokoulun toimipisteeltä. Tällöin koeaika varataan aina autokoulun toimiston kautta.